《忆帝京》
清代·陆求可

水云愁锁烟鸿路。淹滞上林尺素。溪涨少莼鲈，天远多鸥鹭。

寂素蓼花滩，蓑笠渔郎渡。

望不见、银蟾玉兔。更莫辨、金风珠露。晨井梧飘，晚江枫冷，惨惔巫峡连朝暮。

岂有洛神来，笑展凌波步。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。